— 173 — 



Quand il sont el palais venu 

 Si se sont d'autre part issu, 

 Parmi un huis , en i vergier 

 Qui molt se faisoit aproissier 

 Tôt estoit clos de mur marbrin , 

 Qui bien fu ovrés de grant fin , 

 Conques Dius ne fist tele cose , 

 Qui fust en tôt le monde enclose , 

 Qui ne fust bien el murs ovrée , 

 Moult taillée ert et devisée; 

 Fenestres avoit tôt entor. 

 Par i , i venoit la calor, 

 Trestoutes ouvrées d'argent. 

 Aine nus ne vit vergier si grant, 

 Tant bon, tan rice, ne tant biel. 

 Aine Dius ne fist cel arbrissel 

 Que en el vergié ne trovast 

 Qui le lé et le lonc cercast. 

 Grant masse i avoit de loriers 

 De figiers, et d'alemandiers, 

 De saigremons et de sapins-, 

 Paumiers moult, et assés melliers, 

 Pruniers , grenas , coziers rames , 

 D'autres arbres i ot assés 

 Et si croissoit li reculisses , 

 Etli encens, et moult espisses. 

 Dius ne fist herbe de bonté 

 Quel el vergier n'éust planté. 

 Encens, gérofle, et atoual 

 Et le caniele , et geringal , 

 Etspicpètre, pouvre, cemmins, 

 De ce ot ases el gardins. 

 Rosiers d'itele nature 

 Que en tos tans la flors s'oure 

 Moult fu li vergiers gens et biais. 

 Tos jors i avoit cans d'osials, 

 De caladres et d'orials, 

 De merles et de lousingnals , 

 Et d'autres dont i ot asés. 

 Ne ja lors cans ne fust lassés. 

 Laiens avoit itels odors 

 Et des espèces et des flors , 

 Que cil qui s'estoit laïens mis 

 Cuidoit qu'il fust en paradis. 

 Giglainset la pucele cointe, 

 Qui moult près de lui s'estoit jointe, 

 S'en vont par le vergier adiès 

 Tant ont aie qu'il furent près 



